  Майя Бывальцева 10-тӥ коньывуонэ Удмуртилэн тӧроез Александр Бречалов улосвылын биатлонэз азинтонлы но «Ижевская винтовка» ӵошатсконъёсты дасянлы но ортчытонлы сӥзем кенешон ортчытӥз, ивортэ элькун тӧролэн но кивалтэтлэн пресс-службазы. Улосвылысь тренеръёс та спорт амалэз улосвылын азинтонын валтӥсь сюлмаськонъёсты шараязы — коньдон уг тырмы, уждунъёс пичиесь, дӥськут но тӥрлык ӧжыт. Соин ик азинлыко спортсменъёс элькунысь кошко. Со сяна, ыбылӥськонъя но спортъя Демидов нимо огъетлэн инфраструктураез туала куронъёслы уг тупа шуыса пусйизы. Кылсярысь, кунокуа но судьяослэн юртсы выльдэмез кулэ каро. Улосвыл тӧро люкаськемъёсты ӵошен малпаськыны куриз, кызьы воштоно биатлонэз котыр ласянь азинтон амалъёсты. Озьы ик со биатлонъя элькун федерацилэн кивалтоназ воштонъёс луозы шуыса вераз. Али югдурез воштомы асьме федерацилэсь ужзэ выльдыса. Ми та ужен рос-прос вырись адямиез быръёмы. Спортсменъёслы юрттон сӧзнэт сярысь но малпаськыны кулэ Александр Бречалов, Удмуртилэн тӧроез Бречаловлэн верамезъя, туннэ нуналлы одӥгез ужпум — сборнойёслы коньдон тыронэз радъян но инфраструктураез юнматон. Со понна, кылсярысь, спонсоръёслэсь коньдонзэс кыскыны луонлыкъёс эскерисько. «Али ми Россиысь тужгес бадӟым компаниосын кенешонъёс нуиськомы, соос асьме федерацилэн валтӥсь партнёръёсыз мед луозы шуыса. Озьы ик вераськиськомы кунокуалэсь вуж юртсэ тупатъян но выльзэ пуктон сярысь», — ивортӥз улосвыл кивалтӥсь но «Удмуртиысь биатлонлэн азьланез ӟеч луоз» шуыса оскемзэ вераз. Та ӧръя министерствоослы но удысэтъёсты «Ижевская винтовка» брендэз вӧлмытонъя паськыт уж нуыны, вуоно ӵошатсконъёс сярысь калыклы ивортылыны, туристъёсты кыскыны ӵектэмын. Тодэ вайытом, кӧснуналэ ортчем пресс-конференциын Александр Бречалов «Ижевская винтовка» ӵошатсконэз туристъёсты кыскон понна шер луонлыкен нимаз, Удмуртилэн со вань но вузаны уг быгаты. ВАТСАН «Ижевская винтовка» улсын Россилэн кубокез но первенствоез 2017-тӥ арын 17–24 толсуре ортчоз. Ӵошатсконъёсы кунысь 250 пала биатлонистъёс пыриськозы. Соос Дуннелэн кубокезлэн люкетъёсаз шедён понна но вожвылъяськозы. Тегъёс: Спорт Ижкар Биатлон Удмуртия Ижевскаявинтовка АлександрБречалов  